### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra SF**

En undersøgelse fra Det Nationale Forskningscenter for Velfærd viser, at 15% af ældre mænd i aldersgruppen 67-92 år er ensomme, samt at 18,2% af ældre kvinder i samme aldersgruppe er ensomme. Samtidig mangler der muligheder for, at sprogstuderende kan øve sproget udenfor undervisningen.

Flere andre kommuner har haft gode resultater af et samarbejde med Elderlearn, der bygger bro mellem ældre borgere og styrker integrationen.

Elderlearn beskriver deres koncept på deres hjemmeside som følger:

”Elderlearn matcher ældre borgere med sprogstuderende udlændinge. Dette skaber bl.a. trivsel, glæde og indhold for den ældre og øger integrationsmuligheden for udlændingen.”

Som en effekt af dette, har flere af de sprogstuderende valgt at videreuddanne sig indenfor servicefag, der er målrettet pleje af ældre borgere, f.eks. SOSU-uddannelsen, der pt mangler studerende.

SF foreslår derfor at der etableres et samarbejde med den socialøkonomiske virksomhed Elderlearn i en forsøgsperiode.

Stillet af SF’s Byrådsgruppe

Kent Hermansen, Laura Olesen, Frederikke Carlsen og Ragnar Iversen

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.